KOMISSION ASETUS (ETY) N:o 249/93,
annettu 4 päivänä helmikuuta 1993,
viitehintajärjestelmän soveltamista koskevien yksityiskohtaisten sääntöjen vahvistamisesta hedelmä- ja vihannesalalla annetun asetuksen (ETY) N:o 2118/74 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä-ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1) sellaisena kuin se on viimeksi muutettuna asetuksella (ETY) N:o 1754/92(2), ja erityisesti sen 27 artiklan 1 kohdan,
sekä katsoo, että
asetuksen (ETY) N:o 2118/74(3), sellaisena kuin se on viimeksi muutettuna asetuksella (ETY) N:o 3811/85(4), 4 artiklassa luetellaan edustavat tuontimarkkinat, joilla tulohinnan laskemisessa käytettävien yhteisöön tuotavien tuotteiden hinnat on selvitettävä,
Saksan uusien osavaltioiden yhdentymisen jälkeen Berliinin markkinoista on tullut huomattavat hedelmien ja vihannesten tuontimarkkinat; on aiheellista lisätä nämä markkinat edustavien tuontimarkkinoiden luetteloon, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2118/74 4 artiklaan otsikon "Saksan liittotasavalta" kohdalle nimi "Berliini".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä helmikuuta 1993.